EkBass/fiwiki-20250220-pages-articles huggingface dataset:
Samuli Tuomikoski

Emil Samuel (Samuli) Tuomikoski (6. heinäkuuta 1875 Liminka – 28. lokakuuta 1960 Liminka) oli suomalainen poliitikko. Tuomikoski valittiin eduskuntaan kaksissa vaaleissa, 1929 ja 1930, Oulun läänin eteläisestä vaalipiiristä, ja hän toimi kansanedustajana neljän vuoden ajan, elokuusta 1929 elokuuhun 1933. Hän kuului kokoomuspuolueen eduskuntaryhmään. Eduskunnan valiokunnista hän vaikutti lakivaliokunnassa, maatalousvaliokunnassa, puolustusasiainvaliokunnassa ja suuressa valiokunnassa. Tuomikoski vaikutti myös Limingan kunnallispolitiikassa. Hän toimi sekä kunnan kuntakokouksen että kunnan kunnanvaltuuston puheenjohtajana. Hänen muihin luottamustehtäviinsä kuuluivat muun muassa puolueensa Oulun läänin eteläisen piiriliiton puheenjohtajuus, Pohjois-Pohjanmaan nuorisoseuran esimiehen tehtävä sekä MTK:n ja Pellervo-Seuran valtuuskuntien jäsenyydet. Hänelle myönnettiin vuonna 1937 kunnallisneuvoksen arvonimi. Kansakoulun ja kansanopiston käynyt Tuomikoski oli ammatiltaan maanviljelijä, jona hän toimi vuodesta 1907 ostettuaan isältään liminkalaisen Alatalon tilan. Hän toimi myös paikallisen säästöpankin kirjurina ja rahastonhoitajana. Tuomikosken vanhemmat olivat niin ikään kansanedustajana toiminut Antti Tuomikoski ja Vilhelmiina Tuorila. Myös hänen isoveljensä Heikki Tuomikoski oli mukana politiikassa, muun muassa Limingan kunnanvaltuuston ensimmäisenä puheenjohtajana. Samuli Tuomikosken puoliso oli Aina Kaisa Siira, jonka kanssa hän avioitui vuonna 1902. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Limingan kunnanvaltuutetut Luokka:Oulun läänin eteläinen vaalipiiri Luokka:Vuonna 1875 syntyneet Luokka:Vuonna 1960 kuolleet
Turner Glacier

Turner Glacier on Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja eräs valumakohta suurelle Pennyjäätikölle. Itse saari kuuluu hallinnollisesti Kanadalle ja on osa Nunavutin territoriota. Jäätikön sulamisvesi laskee idempänä sijaitsevaan Summit Lake -järveen, jonka ylemmästä ja jäätikön laskupaikan lähellä olevasta osasta käytetään yksinkertaisesti nimeä ”Glacier Lake”. Jäätikön läheisyydessä olevia vuoria ovat Mount Brynhild, Mount Alvit, Iviangernat Mountain, Mount Asgard ja Mount Loki. == Lähteet == Luokka:Nunavutin jäätiköt Luokka:Baffininsaari
Norman Glacier

Norman Glacier on Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja eräs valumakohta suurelle Pennyjäätikölle.. Itse saari kuuluu hallinnollisesti Kanadalle ja on osa Nunavutin territoriota. Jäätikön sulamisvesi laskee idempänä ja hieman kaakon suunnassa sijaitsevaan Summit Lake -järveen, jonka ylemmästä ja jäätikön laskupaikan lähellä olevasta osasta käytetään yksinkertaisesti nimeä ”Glacier Lake”. Jäätikön läheisyydessä olevia vuoria ovat Mount Brynhild ja Mount Alvit. == Lähteet == Luokka:Nunavutin jäätiköt Luokka:Baffininsaari
Highway Glacier

Highway Glacier on Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja eräs valumakohta suurelle Pennyjäätikölle. Itse saari kuuluu hallinnollisesti Kanadalle ja on osa Nunavutin territoriota. Jäätikön sulamisvesi laskee kaakon kautta idässä sijaitsevaan Owl River -jokeen, jossa vesi kulkee kohti pohjoista päätyen North Pangnirtung Fiord -vuonon kautta Baffininlahteen. == Lähteet == Luokka:Nunavutin jäätiköt Luokka:Baffininsaari
Donald Cook

Donald Cook (26. syyskuuta 1901 Portland, Oregon – 1. lokakuuta 1961 New Haven, Connecticut) oli yhdysvaltalainen näyttelijä. Hän aloitti vaudeville- esiintyjänä ja siirtyi Broadwaylle 1926. Elokuvanäyttelemisen Cook aloitti äänielokuvan alkuvuosina. Hänen 1930-luvulla tekemiin elokuviinsa kuuluvat muun muassa Yhteiskunnan vihollinen (1931) ja Viva Villa (1934). 1940-luvulla Cook näytteli sekä Broadwaylla että elokuvissa, kunnes 1950-luvulle tultaessa hän jätti elokuvanäyttelemisen kokonaan. Vuonna 1959 Cook näytteli televisiossa nuorisolle suunnatussa tilannekomediasarjassa Too Young To Go Steady. Cook on saanut tähden Hollywood Walk of Famelle. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vaudeville-esiintyjät Luokka:Hollywood Walk of Fame Luokka:Vuonna 1901 syntyneet Luokka:Vuonna 1961 kuolleet
Jalkaväkirykmentti 48 (jatkosota)

Jalkaväkirykmentti 48 (JR 48) oli Pohjois-Hämeen sotilasläänin Jyväskylän suojeluskuntapiirin 18. – 22. kesäkuuta 1941 perustama jatkosotaan perustama Suomen maavoimien jalkaväkirykmentti, joka liitettiin 18. divisioonaan. ==Perustaminen== *Esikunta ja Esikuntakomppania perustettiin Jyväskylässä Seminaarinmäellä Jyväskylän seudun reserviläisistä *I pataljoona (I/JR 48), *II pataljoona (II/JR 48), *III pataljoona (III/JR 48), * 13.K/JR 48 eli kranaatinheitinkomppania, perustettiin Jyväskylässä Seminaarinmäellä pääosin Laukaan reserviläisistä * 14.K/JR 48 eli tykkikomppania, perustettiin Jyväskylässä Seminaarinmäellä pääosin Jyväskylän seudun reserviläisistä * Kol./JR 48 eli kolonna/Jalkaväkirykmentti 48, perustettiin Uuraisten reserviläisistä Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu. ==Keskittäminen== Perustamisen jälkeen rykmentti alistettiin 2. divisioonalle hyökkäysvaiheen ajaksi. Rykmentti keskitettiin Savonlinnan kaakkoispuolelle junakuljetuksin ==Komentajat== Rykmentinkomentajina olivat: *eversti Kosti Vartiovaara 17. kesäkuuta – 5. elokuuta 1941 *eversti Yrjö Sora 5. elokuuta 1941 – 28. helmikuuta 1943 *eversti Väinö Forsberg 1. maaliskuuta 1943 – 1. elokuuta 1944 *everstiluutnantti Ali Koskimaa 1. elokuuta 1944 – loppuun ==Tappiot== * Hyökkäysvaihe (10.7. – 22.11.1941) ** Kaatuneina 330 ** Jäänyt vangiksi 3 * Asemasotavaihe (23.11.1941 – 9.6.1944) ** Kaatuneina 239 ** Jäänyt vangiksi 4 * Torjuntataistelut (9.6.1944 – sodan loppuun) ** Kaatuneina 299 ** Kadonneina 78 ** Jäänyt vangiksi 36 *Yhteensä 946 kaatunutta ja yli 1 300 haavoittunutta ==Lähteet== * * * Luokka:Jatkosodan suomalaiset jalkaväkirykmentit
Kolmoisagentti (vuoden 2004 elokuva)

Kolmoisagentti (Triple agent) on Éric Rohmerin elokuva vuodelta 2004. Se on tositapahtumiin perustuva vakoilutarina, jonka lähtöpiste on Pariisi vuonna 1936. Keskeiset henkilöt ovat venäläisiä aristokraattisia emigrantteja. Kolmoisagentti on entinen valkoisten kenraali.Pajukallio, Arto: Elokuvat Helsingin Sanomat 31.3.2011 sivu D 7. == Näyttelijä == == Lähteet == Luokka:Éric Rohmerin ohjaamat elokuvat Luokka:Vuoden 2004 ranskalaiset elokuvat
Synchestra

Synchestra on kanadalaisen muusikko Devin Townsendin seitsemäs sooloalbumi, sekä toinen The Devin Townsend Bandin kanssa levytetty albumi. ==Tausta== Julkaistuaan neljä sooloalbumia, joista jokaisen eri kokoonpanon kanssa, Townsend päätti vuonna 2002 koota pysyvän yhtyeen soolomateriaaliaan varten. Hän perusti The Devin Townsend Bandin, jonka kokoonpanoon kuuluivat Brian Waddell kitarassa, Mike Young bassossa, Ryan Van Poederooyen rummuissa ja Dave Young kosketinsoittimessa. Uusi yhtye julkaisi ensimmäisen albuminsa, Accelerated Evolutionin, maaliskuussa 2003. ==Kappaleet== Kaikki kappaleet kirjoittanut Devin Townsend. # # # # # # # # # # # # # # ===Erikoispainoksen bonus-DVD: Safe Zone=== # Truth (albumilta Infinity) # Regulator (albumilta Ocean Machine: Biomech) # Storm (albumilta Accelerated Evolution) # Earth Day (albumilta Terria) # Life (albumilta Ocean Machine: Biomech) # Deadhead (albumilta Accelerated Evolution) # Away/Deep Peace Medley ("Away" albumilta Accelerated Evolution, "Deep Peace" albumilta Terria) # Slow Me Down (albumilta Accelerated Evolution) ==Muusikot== The Devin Townsend Band * Devin Townsend – laulu, kitara, äänitys * Ryan Van Poederooyen – rummut * Brian Waddell – kitara, laulu (kappale 14) * Dave Young – kosketinsoitin, flyygeli, Hammond-urut, mandoliini, kitara (kappale 14), laulu (kappale 14) * Mike Young – basso, tuuba, kontrabasso ===Muut muusikot=== * Heather Robinson – laulu * Deborah Tyzio – laulu (kappale 9) * Steve Vai – kitarasoolo (kappale 3) * Chris Valagao – laulu * Daniel Young – tamburiini (kappale 5) * Rocky Milino Jr. – dobro (3) * Hansen Thingvold – laulu ==Arvostelut== * Allmusic * Blabbermouth * Imperiumi.net == Lähteet == == Aiheesta muualla == * * Luokka:Devin Townsendin albumit Luokka:Vuoden 2006 albumit
Dave Young

Dave Young (s. 13. tammikuuta 1982) on kanadalainen muusikko ja multi- instrumentalisti. Hän on toiminut usean tunnetun yhtyeen jäsenenä, mm. The Devin Townsend Band, Ten Ways from Sunday, Terror Syndrome, ja The Matinée. Hän on soittanut myös Devin Townsendin albumilla Ki sekä Strapping Young Ladin albumilla Alien. Nykyään hän soittaa rytmikitaraa Devin Townsend Projectin live-kokoonpanossa. Luokka:Kanadalaiset kitaristit Luokka:Vuonna 1982 syntyneet Luokka:Elävät henkilöt
Alien (Strapping Young Ladin albumi)

Alien on Strapping Young Ladin neljäs studioalbumi, joka julkaistiin 22. maaliskuuta 2005. == Kappaleet == Kaikki kappaleet kirjoittanut Devin Townsend ja Gene Hoglan. # # # # # # # # # # # == Kokoonpano == ;Yhtye * Devin Townsend – kosketinsoitin, kitara, laulu * Gene Hoglan – rummut * Byron Stroud – basso * Jed Simon – kitara ;Vierilevat muusikot * Dave Young – kosketinsoitin, laulu * Will Campagna – kosketinsoitin (live) == Arvostelut == * AllMusic: AllMusic review * Blabbermouth: Blabbermouth: CD review * Imperiumi.net: Imperiumi.net: Levyarvio * PopMatters: PopMatters review == Lähteet == == Aiheesta muualla == * * Luokka:Strapping Young Ladin albumit Luokka:Vuoden 2005 albumit
Mussa Kussa

Mussa Kussa (myös Moussa Koussa tai Musa Kusa, arabia: موسى كوسا), (s. 1949 tai 1950) on libyalainen poliitikko ja diplomaatti, joka oli Libyan ulkoministeri 2009-2011. Kussa palveli 1980 Libyan suurlähettiläänä Lontoossa ja oli tiedustelupäällikkönä Libyassa vuosina 1994–2009. Maaliskuussa 2009 hänestä tuli Abdel Rahman Shalghamin jälkeen ulkoministeri.Libyan intelligence chief named FM in reshuffle. AFP 4.3.2009. ==Loikkaus== Libyan kansannousun aikana 2011, Koussa pakeni autolla Tunisiaan jonne hän saapui 28. maaliskuuta, "yksityiselle vierailulle" kuten Tunisian viranomaiset tiedottivat . 30. maaliskuuta Koussa lensi Djerban saarelta sveitsiläisessä rekisterissä olevalla yksityiskoneella Farnboroughiin Englantiin. Britannian ulkoministeriön lehdistötiedotteen mukaan Koussa loikkasi ja samalla erosi virastaan Skotlannin syyttäjät kuulustelivat Koussaa hänen rooliaan Lockerbie pommi-iskuissa mutta hänet todettiin syyttömäksi asiassa Lockerbie probe police meet Kusa – UK, Local & National. Belfasttelegraph.co.uk (2011-04-08). Retrieved 2012-01-13. Koussa lähti Britanniasta Qatariin Moussa Koussa denies Libya torture alleged on BBC Panorama. The Guardian. 26 October 2011"Musa Kusa full statement on Lockerbie", STV, 26 October 2011. jossa hän asettui asumaan Dohassa olevaan luksushotelliin. Nykyään Koussa asuu pienessä asunnossa Dohan laitamilla. ==Lähteet== Luokka:Libyalaiset poliitikot Luokka:Libyalaiset diplomaatit Luokka:Suurlähettiläät Luokka:Ulkoministerit Luokka:Vuonna 1949 syntyneet Luokka:Elävät henkilöt
Europe Écologie – Les Verts

Europe Écologie – Les Verts (EELV) on ranskalainen vihreä puolue, joka syntyi 13. marraskuuta 2010 Les Vertsin ja muiden Europe Écologie -vaalilistan järjestöjen yhdistyessä. Les Verts -puolue syntyi 1984, kun Les Verts-Parti Ecologiste ja Les Verts-Confédération Ecologiste yhdistyivät. Europe Écologie puolestaan perustettiin yhteistyöjärjestöksi ja vaalilistaksi vuonna 2007 vuoden 2009 eurovaaleja varten. Listalta valittiin 14 meppiäLesverts.fr . Järjestöt yhdistyivät Lyonin puoluekokouksessa 2010. Puolueen johdossa sen kansallisena sihteerinä on Cécile Duflot.Duflot plébiscitée à la tête d'Europe Écologie-Les Verts, Le Figaro, 04/06/2011] ==Tavoitteet== Puolue lukee itsensä vasemmistoon.Eelv.fr (Arkistoitu linkki Archive.orgissa ) Se haluaisi muuttaa Ranskan perustuslakia parlamentaarisen liittovaltion suuntaan ja suhteelliseen vaaliin. Senaatti muutettaisiin alueiden kamariksi. Euroopan unionin parlamentin valtaa lisättäisiin ja siirryttäisiin liittovaltion suuntaan. Puolue kannattaa Ranskan ydinvoimasta luopumista.Eelv.fr (vanhentunut linkki, ei Archive.orgissa) Se vastustaa maahanmuuton rajoituksiaEelv.fr (vanhentunut linkki, ei Archive.orgissa) ja kannattaa monikulttuurisuuttaEelv.fr (Arkistoitu versio Archive.orgissa, vastustaa Sarkozyn/Fillonin/Woerthin työajan pidennyksiä ja eläkeiän nostoaEelv.fr ((Arkistoitu versio Archive.orgissa)). == Lähteet == ==Aiheesta muualla== * Eelv.fr Luokka:Ranskan puolueet Luokka:Vihreät puolueet
Jalkaväkirykmentti 29 (talvisota)

Jalkaväkirykmentti 29 eli JR 29 oli Suomen armeijan rykmentti talvisodassa. Se oli osa 10. divisioonaa ja taisteli Taipaleella Karjalankannaksen itäosassa. ==Perustaminen ja varustaminen== Keski-Suomen sotilaslääni perusti rykmentin. Perustaminen alkoi pääosin Jyväskylän ja Niinisalon alueelta 7. lokakuuta 1939, eli se tapahtui jo ennen varsinaisen YH:n julistamista.Sotatieteen laitos: "Talvisodan historia" osa 1 s. 117 Rykmentti pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut. ==Komentaja== Everstiluutnantti Teuvo Wartiovaara ==Yksiköt== *I pataljoona (I/JR 29 ) *II pataljoona (II/JR 29) *III pataljoona (III/JR 29) *Rykmentin esikuntakomppania (EK/JR 29), jonka päällikkönä oli vänrikki Lauri Lujala, perustettiin Jyväskylässä Saarijärven, Viitasaaren ja Konginkankaan reserviläisistä *Rykmentin kranaatinheitinkomppania (KrhK/JR 29), jonka päällikkönä oli kapteeni Toivo Laitinen, perustettiin Jyväskylässä Saarijärven reserviläisistä *Rykmentin kolonna eli huolto- ja kuljetusosat (Kolonna/JR 29) perustettiin Jyväskylässä Konginkankaan reserviläisistä ==Keskittäminen== Rykmentti keskitettiin tulevalle toiminta-alueelleen (Pyhäjärvi–Sakkola) 13.–15.10.1939 välisenä aikana muun divisioonan mukana. ==Rykmentin nimen muutos== Rykmentin nimi muuttui 1.1.1940 Jalkaväkirykmentti 20:ksi (JR 20) ==Rykmentin tappiot talvisodassa== * kaatuneita 48 Kimmo Sorko: "Suvannon Salpa" s. 315–324 ==Lähteet== * * === Viitteet === Luokka:Talvisodan suomalaiset jalkaväkirykmentit
Dominique Sanda

Dominique Sanda (s. 11. maaliskuuta 1951 Pariisi, Ranska) on ranskalainen näyttelijä ja entinen malli. Sanda aloitti uransa mallina. Ohjaaja Robert Bresson valitsi hänet pääosaan vuoden 1969 elokuvaan Suloinen nainen. Roolin ansiosta Sanda onnistui nousemaan suosituksi elokuvanäyttelijäksi. 1970-luvulla hän esiintyi muun muassa Vittorio De Sican Finzi Continin puutarhassa (1970), John Hustonin elokuvassa Tapa tai kuole (1973) ja Bernardo Bertoluccin elokuvassa 1900 (1976). Vuonna 1976 Sanda voitti Cannesin elokuvajuhlien parhaan naisnäyttelijän palkinnon elokuvasta Musta leski. == Lähteet == == Aiheesta muualla == * * Luokka:Ranskalaiset mallit Luokka:Ranskalaiset näyttelijät Luokka:Vuonna 1951 syntyneet Luokka:Elävät henkilöt
Ahvensalmi

Ahvensalmi on kylä Savonlinnan pohjoisosassa, pääosin Iso ja Pieni Ahvensalo -nimisillä saarilla. Tieyhteys sinne on pohjoispuolelta Tappuvirran lossin kautta ja etelästä päin Oravista siltayhteytenä. Ahvensalmi kuuluu nykyään Savonlinnan kaupunkiin, mutta 1960-luvulla se oli vielä osa laajaa Rantasalmen saaristopitäjää, josta se liitettiin Sääminkiin vuonna 1968. Pysyvää asutusta kylällä on ollut ainakin niin kauan kuin kirjallista tietoa löytyy, eli 1500-luvulta asti. Muinaismuistorekisterin mukaan kylän alueella on myös mahdollisen kivikautisen asuinpaikan jäänteitä (Kokkolanlahden rantavyöhyke). Muita historiallisia kohteita tai rakennelmia ovat Kaivannon, Tappuvirran länsireunan ja Niiranniemen pään 1. maailmansodan aikuiset puolustusvarustukset. Ahvensalmella on ollut enimmillään n. 80 maatilaa tai taloa ja lisäksi useita kymmeniä kesämökkejä. Tunnetuin (entinen) asukas lienee kapellimestari Matti Puurtinen ja kesäasukas edesmennyt akateemikko Paavo Haavikko. Ahvensalmen länsilaidalla on saimaannorpan kotina tunnettu jylhä Linnansaaren kansallispuisto, jonka monissa saarissa on ollut myös pieniä maatiloja. Kylällä on Savonlinnan seurakunnan hautausmaa ja siunauskappeli. Ahvensalmesta ja sen naapurikylästä Oravista on tehty yhteinen kyläkirja Vesikansaa (1999, toim. Tuomo Loikkanen). Ahvensalmen kylää ympäröivä Haukivesi on Suomen kuudenneksi suurin järvi ja osa Suur-Saimaata. Ahvensalmella ei syrjäisestä sijainnistaan johtuen ole enää juuri lainkaan kunnallisia tai kaupallisia palveluja; lapset käyvät alakoulun Juvolan kylässä (n. 20 km:n päässä) ja yläkoulun Enonkoskella (n. 35 km:n päässä). Ahvensalmen oma kyläkoulu ehti toimia n. 70 vuotta ennen kuin lakkautettiin v. 1993. Lähin kauppa sijaitsee Oravissa, mutta vielä 1970-luvulla kauppoja kesäkioskeineen oli kylällä kaksikin. Ahvensalmella toimii urheiluseura Salmenpojat. Luokka:Säämingin kylät
Merienkelikalat

Merienkelikalat (Squatiniformes) on valtamerissä tavattava rustokalalahko. Lahkoon kuuluu ainoastaan yksi heimo merienkelit (Squatinidae). ==Lajit== Vanhimmat merienkelikaloihin kuuluvien lajien fossiilit on ajoitettu myöhäiselle jurakaudelle. Nykyään elää ainoastaan yksi heimo, johon kuuluu 15 lajia yhdessä suvussa. Lajeja ovat muun muassa atlantinmerienkeli (Squatina dumeril), kirjomerienkeli (Squatina calofornica), merienkeli (Squatina squatina), ruskomerienkeli (Squatina aculeata) ja täplämerienkeli (Squatina oculata). ==Anatomia== Merienkelit ovat pisimmilläänkin alle 2 metriä pitkiä. Ruumiinrakenteeltaan ne ovat litteitä ja muistuttavat rauskuja. Rinta- ja vatsaevät ovat kookkaat ja kaksi selkäevää pienet ja sijaitsevat lähellä pyrstöä. Silmien takana sijaitsevat ruiskureiät ovat kookkaat. Sieraimissa on viiksimäiset läpät. Hampaat ovat merienkelikaloilla pienet ja terävät. Lajit ovat ovovivipaarisia eli poikaset kuoriutuvat ollessaan naaraan kohdussa. ==Levinneisyys ja elintavat== Merienkeleitä tavataan Atlantin, koillisen Intian valtameren ja Tyynenmeren alueilta ja lajit elävät sekä trooppisissa että lauhkeissa merissä. Muutamat kylmissäkin vesissä. Ne viihtyvät rannikkojen läheisyydessä hiekka- ja mutapohjilla aina 1 300 metrin syvyyteen. Merienkelikalojen ravinto koostuu luukaloista, äyriäisistä ja nilviäisistä. Monia lajeja kalastetaan trooleilla ja siimalla. Kaloista hyödynnetään liha ja maksan öljyt. ==Lähteet== Luokka:Hait
Arjuna

thumb|right|Arjunan patsas Balilla Arjuna (devanagari: अर्जुन) on Mahabharata- eepoksessa esiintyvä henkilö. Hänet synnytti Pandun ensimmäinen vaimo Kunti, ja hän oli yksi viidestä Pandava-veljeksestä. Hänen nimensä merkitsee "kirkasta", "paistavaa", "valkoista" tai "hopeaa". Hänet tunnettiin verrattomana jousiampujana. Arjuna oli Krishnan läheinen ystävä ja kuuli tältä Bhagavad Gitan sisällön ennen Kurukshetran taistelua. Luokka:Hindumytologia
2\. jääkäriprikaati (jatkosota)

2\. Jääkäriprikaati (2. JPr) oli 18. -21. kesäkuuta 1941 perustettu ja keväällä 1942 lakkautettu Suomen maavoimien sotatoimiyhtymä, joka kuului ryhmä Oinoseen. == Perustaminen == 2\. jääkäriprikaati perustettiin liikekannallepanon yhteydessä kesäkuun loppupuoliskolla 1941 Maaselän Sotilasläänin Iisalmen Suojeluskuntapiirin ja Keski-Pohjanmaan Sotilasläänin Sisä-Suomen Suojeluskuntapiirien alueilla. Prikaatinkomentajana oli 18. kesäkuuta 1941 Vieremälle saapunut jääkärieversti Alonzo_Sundman. Hänen johtamisensa tueksi muodostettiin pääosin vieremäläisistä koottu esikunta, jonka päällystö tuli kuitenkin muualta. Esikuntapäällikkönä oli kapteeni Paavo Lammetmaa. Prikaatin joukkoina olivatKortelainen (toim.) 1983 s. 8: *Jääkäripataljoona 5 (JP5), Vieremä ja Keitele *Jääkäripataljoona 6 (JP6), Oulun läänin Pyhäjärvi *Jääkäripataljoona 7 (JP7), Pihtipudas ja Viitasaari *Kevyt patteristo 13 (KvPsto 13), Vaasa * Tykkikomppania (TykK/2.JPr), Sukeva * Lääkintäjoukkue (23. LääkJ), Kiuruvesi * Sairasautojoukkue (23. SAutoJ), Kiuruvesi * Liikkuva Autokorjaamo (LiikAutoK), Iisalmi == Keskittäminen == Perustamisen jälkeen prikaati keskitettiin Paukkajaan, jonne joukot siirtyivät junalla, autoilla ja polkupyörin. Prikaati ryhmitettiin Tuupovaaran- Hattuvaaran väliselle alueelle Ilomantsiin. == Hyökkäysvaihe == Ryhmä Oinonen muodosti prikaatinkomentajan johtaman osasto Sundmanin, jonka tehtävänä oli hyökätä Tolvajärvelle Viiksinselän itäpuolitse. Ensimmäinen suurempi taistelu alkoi 8. heinäkuuta Peurujoella, jossa vastustajan linjoja ei kyetty hyökkäyksellä murtamaan. Seuranneessa motitusyrityksessä vihollinen vetäytyi ja eteneminen voi jatkua 22. heinäkuuta.Kortelainen (toim.) 1983 s. 12-13 == Lakkauttaminen == Prikaatin esikunta sai 20. helmikuuta 1942 tiedon prikaatin lakkauttamisesta kuukauden loppuun mennessä, minkä jälkeen joukot siirrettiin Lumbusiin. Prikaatin asemat Voljärvellä vastaanotti erillinen pataljoona 21. Prikaatin ennen vuotta 1912 syntyneet kotiutettiin ja loput siirrettiin 1. jääkäriprikaatiin, rajajääkäriprikaatiin ja torjuntakomppanioihin.Kortelainen (toim.) 1983 s. 30 ==Lähteet== * * * * === Viitteet === Luokka:Karjalan Armeija
Mikko Noopila

Mikko Noopila (s. 3. kesäkuuta 1977) on suomalainen koripalloilija. Hän edusti SM-sarjassa Panttereita kausilla 1994–1996 ja Lahden NMKY:tä kaudella 1996–1997. Hän opiskeli ja pelasi koripalloa Yhdysvalloissa New Mexicon valtionyliopistossa kausina 1997–2001. Tämän jälkeen hän pelasi viisi vuotta Saksassa Braunschweigin joukkueessa, mutta hän lähti seurasta työsuhderiitojen myötä vuonna 2006 ja lopetti saman tien pelaajauransa. Noopila pelasi Suomen miesten maajoukkueessa 51 ottelua ja teki niissä 222 pistettä. == Lähteet == == Aiheesta muualla == *BBL:n pelaajaprofiili Luokka:Suomalaiset koripalloilijat Luokka:Vuonna 1977 syntyneet Luokka:Elävät henkilöt
World Professional Boxing Federation

World Professional Boxing Federation (WPBF) on kansainvälinen nyrkkeilyjärjestö, joka valvoo ammattilaisotteluita ja järjestää maailmanmestaruusotteluita. WPBF on omistautunut edistämään ja palvelemaan ammattilaisnyrkkeilyä sekä toteuttamaan turvatoimia ammattilaisnyrkkeilijöiden suojelemiseksi. WPBF:llä valvoo nyrkkeilytoimintaa toimialueellaan Afrikassa, Aasian-Tyynenmeren alueella, Euroopassa, Pohjois-Amerikassa ja Latinalaisessa Amerikassa. Järjestön tavoitteena on taata nyrkkeilyn oikeudenmukaisuus, tasa- arvo, puoleettomus ja rehellisyys. == Muut suuret ammattilaisnyrkkeilyliitot == * International Boxing Federation * World Boxing Association * World Boxing Organization * World Boxing Council == Aiheesta muualla == * WPBF Viralliset Sivut Luokka:Nyrkkeilyjärjestöt Luokka:Kansainväliset urheilujärjestöt
Theme Park World

Theme Park World (myös nimellä Sim Theme Park ja Theme Park Roller Coaster) on Bullfrog Productionsin kehittämä ja Electronic Artsin julkaisema simulaatio- ja strategiapeli. Peli on julkaistu vuonna Windowsille ja seuraavana vuonna Macintoshille ja PlayStationille. Peli on seuraaja vuoden 1994 pelille Theme Park. == Aiheesta muualla == * Luokka:Mac OS -pelit Luokka:PlayStation-pelit Luokka:PlayStation 2 -pelit Luokka:Windows-pelit Luokka:Vuoden 1999 videopelit
Incredible Crisis

Incredible Crisis () on Polygon Magicin PlayStationille kehittämä peli. Pelin julkaisi Japanissa vuonna 1999 Tokuma Shoten, Euroopassa ja Yhdysvalloissa sen julkaisi Titus Software. Peli koostuu 24 minipelistä. Peleissä tarvitaan ketteryyttä, sorminopeutta ja laskentataitoja. Kun on suorittanut tarinamoodin ("Story Mode"), voi minipelejä pelata vapaasti. == Lähteet == Luokka:PlayStation-pelit Luokka:Vuoden 1999 videopelit Luokka:Toimintapelit
Discworld Noir

Discworld Noir on Perfect Entertainmentin ja Teeny Weeny Gamesin kehittämä sekä GT Interactiven julkaisema seikkailupeli, joka on julkaistu Windowsille vuonna ja PlayStationille vuonna 2000. == Tarina == Peli sijoittuu Terry Pratchettin Kiekkomaailmaan. Peli on parodiaa rikosfiktiosta. Päähenkilönä on yksityisetsiväksi ryhtynyt entinen vartioston jäsen Lewton. Lewton saa tehtäväksi etsiä kauniin Carlottan entinen rakastaja Mundy. == Pelaaminen == Pelaaja etsii johtolankoja ja käsittelee niitä muistilehtiössä samantapaisesti kuin esineitä inventaariossa. == Lähteet == == Aiheesta muualla == * Luokka:PlayStation-pelit Luokka:Windows-pelit Luokka:Vuoden 1999 videopelit Luokka:Vuoden 2000 videopelit Luokka:Seikkailupelit Luokka:Kiekkomaailma
Friday

Friday () voi tarkoittaa ainakin seuraavia: ==Kirjallisuus== *Friday, Robert A. Heinleinin tieteisromaani ==Elokuva ja televisio== * Friday, elokuva vuodelta 1995 ** Friday: The Animated Series, elokuvaan perustuva animaatiosarja * Fridays, yhdysvaltalainen komediasarja, jota esitettiin 1980-luvulla ==Musiikki== * Friday, soundtrack-albumi vuoden 1995 elokuvasta ** ”Friday”, kappale Ice Cuben soundtrackilta * Friday, Christine Miltonin albumi * ”Friday”, Daniel Bedingfieldin kappale * ”Friday”, Rebecca Blackin kappale * ”Friday”, kappale Goldspotilta * ”Friday”, kappale Phishin albumilta Round Room * ”Friday”, kappale Pliesin albumilta The Real Testament * ”Friday”, kappale Sunny Day Real Estate -yhtyeen albumilta Sunny Day Real Estate * ”Friday”, kappale Joe Jacksonilta albumilta I'm the Man ==Ihmisiä== * David Friday (1876–1945), Michigan Agricultural Collegen johtaja 1922–1923 * Gavin Friday (s. 1959), irlantilainen laulaja ja maalaaja * Hershel Friday (1922–1994), yhdysvaltalainen lakimies * Iyam Friday (s. 1980), nigerialainen jalkapalloilija * Linda Friday, (s. 1971), yhdysvaltalainen pornonäyttelijä * Mike Friday (s. 1972), englantilainen rugbypelaaja * Nancy Friday (1933–2017), yhdysvaltalainen kirjailija * Pat Friday (1921–2016), yhdysvaltalainen laulaja * Robin Friday (1952–1990), englantilainen jalkapalloilija * Tim Friday (s. 1961), yhdysvaltalainen jääkiekkoilija * William C. Friday (1920–2012), Pohjois-Carolinan yliopiston rehtori 1956–1986 Luokka:Luettelot henkilöistä sukunimen mukaan
PlayStation Move Heroes

PlayStation Move Heroes on Nihilistic Softwaren kehittämä ja Sony Computer Entertainment American julkaisema toimintaseikkailupeli. Peli julkaistiin maaliskuussa 2011 PlayStation 3:lle. Move Heroes on cross-over-peli, jossa esiintyvät Ratchet & Clank, Jak and Daxter ja Sly Cooper -pelien sankarit ja apurit. Pelissä käytetään PlayStation Move -ohjaimia pelaamiseen. Peli on dubattu suomeksi. Pelin pelattavia hahmoja ovat Ratchet, Clank, Jak, Daxter, Sly ja Bentley. == Juoni == Ratchet ja Clank ovat Metropoliksessa tuhoamassa kaupungissa riehuvaa robottia, kunnes aika pysähtyy ja sankarit imeytyvät madonreikään. Samaan aikaan Jak ja Daxter ovat Haven Cityssä törmäämässä hallinnasta poistetun ilma-auton kyydissä kuolemaansa. Myös siellä aika pysähtyy ja sankarit päätyvät madonreikään, kuten myös Sly ja Bentley Pariisissa yrittäessään vapauttaa Murraytä telkien takaa. Sankarit ja apurit huomaavat joutuneensa toiseen maailmaan, jossa kaksi olentoa, Gleeber ja Lunk, ovat järjestäneet ensimmäiset maailmojenväliset sankariturnajaiset. Kolmen sankariduon täytyy kilpailla toisiaan vastaan erilaisissa haasteissa päästessään takaisin omiin maailmoihinsa. == Äänirooleissa == === Englanninkieliset (alkuperäiset) === === Suomenkieliset === == Aiheesta muualla == * Luokka:Vuoden 2011 videopelit Luokka:Toimintaseikkailupelit Luokka:PlayStation 3 -pelit
Jääkäripataljoona 7

Jääkäripataljoona 7 (JP 7) oli kesäkuussa 1941 perustettu ja 22. helmikuuta 1942 lakkautettu jatkosodan Suomen asevoimien pataljoona, joka kuului Ryhmä Oinosen 2. jääkäriprikaatiin (2.JPr). == Perustaminen ja varustaminen== Jääkäripataljoona 7 perustettiin Keski-Pohjanmaan sotilasläänin Sisä-Suomen suojeluskuntapiiri. Sen miesvahvuus oli perustamisen jälkeen 27 upseeria, 135 aliupseeria ja 669 miestä, yhteensä 831. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. Jääkäripataljoonat pyrittiin kuitenkin varustamaan liikkuvina yksiköinä mahdollisimman hyvin. === Yksiköt === *E ja EK/JP 7, perustettiin Pihtiputaalla * 1.K/JP 7, päällikkö luutnantti Aarre Sorsa, perustettiin Pihtiputaalla * 2.K/JP 7, päällikkö luutnantti Kasper Arvas, perustettiin Pihtiputaalla * 3.K/JP 7, päällikkö luutnantti Pentti Laurosela, perustettiin Viitasaarella * KKK/JP 7, päällikkö luutnantti Toimi Pasanen, perustettiin Pihtiputaalla * KrhJ/JP 7, johtaja vanrikki Gösta Andersson, perustettiin Pihtiputaalla ==Komentaja== * Majuri Niilo Nevasaari 18.kesäkuuta - 29. marraskuuta 1941 * Kapteeni Heikki Villi 29. marraskuuta 1941 - 22. helmikuuta 1942 ==Tappiot== Pataljoona kärsi olemassaolonsa aikana tappioina 153 kaatunutta, neljä kadonnutta ja 434 haavoittunutta. Kimmo Sorko: "Seiskan Sotatie" s.170-189 ==Lähteet== * === Viitteet === Luokka:Jatkosodan_suomalaiset_jalkaväkipataljoonat
Sieppijärven kirkko

Sieppijärven kirkko on Kolarin seurakunnan kirkko, joka sijaitsee Sieppijärven kylässä Kolarin kunnassa Suomessa. Vuonna 1956 valmistunut kirkkorakennus on arkkitehti Kaj Englundin suunnittelema ja sinne mahtuu kerralla noin 450 ihmistä. Vuonna 1986 tehtyjen korjaustöiden yhteydessä kirkkoon saatiin ajanmukainen keittiö ja kirkon yhteyteen rakennettiin seurakuntakoti. Kirkon alttaritaulun Autuaita ovat hiljaiset (545 × 625 cm, kolmionmuotoinen öljymaalaus) on maalannut taiteilija Lauri Välke vuonna 1956. Alttaritaulun alareunassa on taiteilijan signeerauksen ohella merkintä taulun nimeen viittaavasta Matteuksen evankeliumin 5. luvun 5. jakeesta. == Lähteet == Luokka:Kolarin rakennukset ja rakennelmat Luokka:Lapin kirkkorakennukset Luokka:Suomen kivikirkot
Jääkäripataljoona 5

Jääkäripataljoona 5 (JP 5) oli kesäkuussa 1941 perustettu ja helmikuussa 1942 lakkautettu jatkosodan Suomen asevoimien pataljoona, joka kuului Ryhmä Oinosen 2. jääkäriprikaatiin (2.JPr). == Perustaminen == Jääkäripataljoona 5:n perustetamisesta vastasi Maaselän sotilasläänin Iisalmen suojeluskuntapiiri. Pataljoonan esikunta ja esikuntakomppania sekä osa 1. komppaniaa perustettiin Vieremällä ja loppuosa pataljoonasta perustettiin Keiteleellä. Pataljoonan komentajana oli 18. kesäkuuta 1941 alkaen kapteeni Eino Pokkinen lakkauttamiseen saakka. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. Jääkäripataljoonat pyrittiin kuitenkin varustamaan liikkuvina yksiköinä mahdollisimman hyvin. ==Lähteet== * Luokka:Jatkosodan_suomalaiset_jalkaväkipataljoonat
Hietaman koulu

Hietaman koulu on Äänekosken Hietamalla sijaitseva peruskoulu, joka antaa opetusta peruskoulun alaluokille. Lukuvuoden 2020-21 alussa koulussa oli 70 oppilasta. Lisäksi koulun yhteydessä toimivassa esiopetusryhmässä oli 16 henkeä. Hietaman koulun rehtorina toimii Erkki Tani. Hietaman koulu aloitti toimintansa vuonna 1891. Nykyinen koulurakennus valmistui vuonna 1953 ja sitä on laajennettu vuosina 2005 ja 2007. == Lähteet == ==Aiheesta muualla== * Hietaman koulun kotisivut Luokka:Suomen peruskoulut Luokka:Äänekosken oppilaitokset
Jääkäripataljoona 6

Jääkäripataljoona 6 (JP 6) oli kesäkuussa 1941 perustettu ja 25. helmikuuta 1942 lakkautettu jatkosodan Suomen asevoimien pataljoona, joka kuului Ryhmä Oinosen 2.Jääkäriprikaatiin (2.JPr). == Perustaminen ja varustaminen== Maaselän sotilasläänin Iisalmen Suojeluskuntapiirin perustama Jääkäripataljoona 6 perustettiin Oulun läänin Pyhäjärvellä 17. kesäkuuta 1941. Perustajana ja pataljoonan ensimmäisenä komentajana oli majuri Sulo Susi. Sen muodostivat esikunta, neljä jääkärikomppaniaa sekä kranaatinheitinjoukkue, joiden vahvuus oli 27 upseeria, 127 aliupseeria ja 649 miestä. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta ei yksiköitä saatu varustettua kaikilta osin määrävahvuuksien mukaisiksi. Jääkäripataljoonat pyrittiin kuitenkin varustamaan liikkuvina yksiköinä mahdollisimman hyvin. ==Lähteet== * * * * Luokka:Jatkosodan_suomalaiset_jalkaväkipataljoonat
Homelin piiri

Homelin piiri () eli Gomelin piiri () on Homelin alueella Valko-Venäjällä sijaitsevaa Homelin kaupunkipiiriä ympäröivä hallintopiiri. Piirin hallinnollinen keskus on Homel, jonka alue ei kuitenkaan sisälly ympäröivään hallintopiiriin. Vuoden 2009 väestönlaskennan aikaan Homelin piirin alueella asui yhteensä 69 930 henkeä. Hallintopiiri on tilastojen valossa vahvasti maaseutuvaltainen, sillä väestötilastot katsovat kaupunkilaisiksi ainoastaan Homelin kaupunkipiirin luoteispuolella sijaitsevan pientalovaltaisen Balšavikin kaupunkimaisen taajaman (2 518 as.) asukkaat. Muu väestö luokitellaan maaseutuasukkaiksi. Homelin piiri on yhdessä Homelin kanssa yksi Valko-Venäjän merkittävimpiä liikenteen solmukohtia ja tärkeä alue myös kansainväliselle kauttakulkuliikenteelle erityisesti Venäjän, Ukrainan ja Euroopan yhteisön välillä. Rautateillä on suuri merkitys. Valtateistä merkittävimpiä ovat eurooppatiet Pietarista Kiovaan ja Minskistä sekä valtatietä M10 seuraava poikittainen liikenneväylä Keski-Euroopasta Venäjälle. Myös Homelin lentoasema ja Pribytkin lentotukikohta sijaitsevat Homelin piirissä. == Lähteet == == Aiheesta muualla == * Homelin lentoasema sijaitsee Homelin piirissä * Luettelo Valko-Venäjän rajanylityspaikoista - Valtatien M8 rajanylityspaikka Ukrainaan on Homelin piirissä * ГОМЕЛЬСКИЙ РАЙОН - hallintopiiristä (dorogiby.info) * Kartta ja hieman tilastotietoja piiristä (emaps-online.com) * Wikimapia karttalinkki Homelin piiriin, selitykset pääosin tai *METAR lentosäähavainto ja TAF lentosääennuste Homelin piirissä sijaitsevalle Homelin lentoasemalle (UMGG) *Valkovenäläinen sääennuste Homeliin (pogoda.by) * Kuvia Homelin piirin alueelta (globus.tut.by) Luokka:Homelin alue
Sodassa kaatuminen

Sodassa kaatumiseksi kutsutaan sotilaan kuolemista sodan aikana taistelutilanteessa vihollisen sotatoimien seurauksena. Muita tyypillisiä kuolintapoja sodassa ovat tauteihin kuoleminen tai haavoittuneena pitkäaikaisen sairaalahoidon jälkeen kuoleminen. Teloituksia ei sanota kaatumisiksi. Myöskään sodan siviiliuhreja ei yleensä kutsuta kaatuneiksi. Kaatunut on sodan aikana vihollistoiminnan vuoksi välittömästi kuolluttaks. esim. Lentilä, Riitta & Juutilainen, Antti 1999: Talvisodan uhrit, teoksessa Talvisodan pikkujättiläinen, s. 816-828 henkilöä, erityisesti sotilasta, sankarivainajaa, tarkoittava kiertoilmaus eli eufemismi. Kaatunut-käsitettä käytetään esimerkiksi yhdessä haavoittunut- ja kadonnut-käsitteiden kanssa kuvaamaan erityyppisiä henkilötappioita. Yhdessä haavoittunut- ja kadonnut- käsitteiden kanssa kaatunut viittaa siis taisteluvahvuudesta poistumiseen. Teloitetuista sotilaista ei ole välttämättä haluttu käyttää kaatunut- nimitystä. Sotaan liittyvää kuolemaa laajemmin eriteltäessä kaatunut on yksi menehtymisluokista, kuten Suomen sodissa 1939–1945 menehtyneet -tietokannassa, jossa menehtymisluokat ovat: kaatui, siunattu ja haudattu / kuoli haavoittuneena, siunattu ja haudattu / siunattu, ruumis jäänyt kentälle tai tuhoutunut / kadonnut, julistettu virallisesti kuolleeksi / kuollut sotavankeudessa / kuolinsyy muu kuin vihollistoiminnasta johtuva.Suomen sodissa 1939-1945 menehtyneet: hakusivu ==Kaatuneiden huolto ja muistaminen== Suomalaisena käytäntönä talvi-, jatko- ja Lapin sodassa on ollut mahdollisuuksien mukaan toimittaa kaatuneet haudattaviksi kotiseutunsa hautausmaiden sankarihautoihin. Tarkoitusta varten luotiin joulukuusta 1939 alkaen kaatuneiden huoltojärjestelmä. Tätä ratkaisua odoteltaessa kaatuneet oli haudattu tilapäisiin kenttähautoihin. Kaatuneiden huollosta vastasivat sotilaspapit tähän tarkoitukseen varatun henkilöstön avulla. Tehtävään luoduista toimielimistä alettiin käyttää nimitystä kaatuneiden evakuoimiskeskus (lyhenne KEK). Erityiseksi kaatuneiden muistopäiväksi (aluksi nimellä yksimielisyyden ja sankarivainajien muistopäivä) otettiin talvisodan jälkeen 1940 toukokuun kolmas sunnuntai. ==Lähteet== ==Kirjallisuutta== * Luokka:Kuolema Luokka:Sodankäynti Luokka:Kuolema Luokka:Sodankäynti Luokka:Seulonnan keskeiset artikkelit
Pohjanpärskäjuuri

Pohjanpärskäjuuri (Veratrum lobelianum, syn. V. album subsp. lobelianum) on sudenmarjakasveihin kuuluva kookas monivuotinen ruohokasvi, joka on aiemmin luokiteltu myös valkopärskäjuuren (Veratrum album) alalajiksi. Laji esiintyy Suomessa harvinaisena Utsjoella.Suomen Lajitietokeskus: Pohjanpärskäjuuri – Veratrum lobelianum Viitattu 31.12.2021. Sen alkuperäinen kasvualue ulottuu Keski-Euroopasta Kaukasiaan ja Venäjän Kaukoitään. Kasvi on erittäin myrkyllinen. == Lähteet == Luokka:Sudenmarjakasvit Luokka:Myrkylliset kasvit
Rakkoapila

Rakkoapila (Trifolium fragiferum) on matalakasvuinen, vaaleanpunakukkainen apilalaji. == Ulkonäkö ja koko == Monivuotinen rakkoapila kasvaa 10–30 senttimetriä korkeaksi. Sen varsi on rento, juurehtiva ja karvainen. Lehdet ovat kolmisormisia ja pitkäruotisia. Lehdykät ovat 1–2 cm pitkiä, vastapuikeita, nirhalaitaisia ja lanttokärkisiä. Kalvomaiset korvakkeet ovat pitkälti ruodin kanssa yhdiskasvuisia. Tanakan, 5–15 cm pitkän kukintoperän päässä oleva kukinto on pieni ja pallomainen. Kukinnon tyvellä olevat tukilehdet ovat yhdislehtisiä ja kehtomaisesti kukinnon tyvellä. Kukkien verhiöt ovat karvaisia ja muuttuvat kukinnan lopussa vaaleiksi, pulleiksi ja verkkosuonisiksi. Teriöt ovat vaaleanpunaiset ja tyveltä yhdislehtisiä. Rakkoapila kukkii Suomessa heinä-elokuussa. Siemenet kypsyvät verhiöiden sisään jäävissä paloissa.Retkeilykasvio 1998, s. 287. Muista Suomessa esiintyvistä apilalajeista rakkoapila muistuttaa erehdyttävästi valkoapilaa (Trifolium repens).Den virtuella floran: Smultronklöver Viitattu 19.4.2011. == Levinneisyys == Rakkoapilan päälevinneisyysalue ulottuu Pohjois-Afrikasta ja Pyreneiden niemimaalta Länsi-Ukrainaan, Länsi-Venäjälle, Baltiaan, Fennoskandian eteläosiin ja Britteinsaarille. Satunnaisemmin lajia tavataan Turkissa, Keski-Venäjällä, Lähi-idässä ja Keski-Aasiassa. Lajia on tavattu harvinaisena tulokkaana myös Pohjois-Amerikassa. Suomessa rakkoapila kasvaa harvinaisena alkuperäislajina Ahvenanmaalla ja Lounais-Suomessa. Sitä on tavattu Suomessa myös satunnaisena satamissa. Suomen uhanalaisluokituksessa rakkoapila on silmälläpidettävä laji.Punainen kirja 2010, s. 202. == Elinympäristö == Pääosassa levinneisyysaluettaan rakkoapila on sisämaan laji, ja sitä kasvaa kosteilla niityillä, jokien varsilla ja lähteillä. Suomessa se kasvaa levinneisyytensä pohjoisrajoilla ja on merenrantaniittyjen alkuperäislaji. Toisinaan rakkoapilaa on tavattu myös satamissa painolastimaan mukana tulleena tulokkaana. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. ISBN 951-45-8167-9. * === Viitteet === == Aiheesta muualla == * * Pinkka – Lajintuntemuksen oppimisympäristö: Rakkoapila (Trifolium fragiferum) * Luontoportti: Rakkoapila (Trifolium fragiferum) * ITIS: Trifolium fragiferum * United States Department of Agriculture (USDA): Trifolium fragiferum * Flora of China: Trifolium fragiferum Luokka:58.4 Putkilokasvit Luokka:Apilat
Kaatuminen (täsmennyssivu)

Kaatuminen voi tarkoittaa ainakin seuraavia: *fyysinen kaatuminen *kaatuminen, tietotekniikassa *sodassa kaatuminen, sotilaan kuoleminen sodassa taistelutilanteessa
Cəbrayıl Həsənov

Cəbrayıl Həsənov (s. 24. helmikuuta 1990 Baku, Azerbaidžanin SNT, Neuvostoliitto) on azerbaidžanilainen vapaapainija. Hän on olympia- ja MM- mitalisti sekä Euroopan mestari. Aiemmin 66 ja 74 kilogramman, nyttemmin 79 kg:n sarjassa painiva Həsənov voitti olympiapronssia Rio de Janeirosta 2016. Hän saavutti MM-hopeaa Budapestista 2018 ja Nur-Sultanista 2019 sekä MM- pronssia Moskovasta 2010 ja Istanbulista 2011. Euroopan mestaruuden hän on voittanut vuosina 2010, 2011 ja 2019, ja lisäksi hänellä on EM-hopea vuosilta 2009, 2014 ja 2016 sekä EM-pronssi 2018 ja 2020. Hän sai pronssia lisäksi Bakun Euroopan kisoissa 2015. == Lähteet == * Profiili FILA:n sivustolla * Profiili foldeak.com:in tietokannassa == Viitteet == Luokka:Azerbaidžanilaiset vapaapainijat Luokka:Azerbaidžanilaiset olympiamitalistit Luokka:Vuonna 1990 syntyneet Luokka:Elävät henkilöt
Venetsian laguuni

Venetsian laguuni (ital. Laguna di Venezia, venetsiaksi Łaguna de Venesia) on Adrianmeren pohjoisosassa, Italian rannikolla sijaitseva laguuni. Laguuni on muodoltaan kaareva, ja sitä rajaavat Sile-joki pohjoisessa ja Brenta-joki etelässä. Laguuni kattaa noin 550 neliökilometrin suuruisen alueen ja se on noin 50 kilometriä pitkä ja 8–14 kilometriä leveä. Venetsian kaupunki on rakennettu laguunin keskellä sijaitseville pikkusaarille ja hiekkasärkille. Turistien ja matkailijoiden suosimiin saariin kuuluvat muun muassa lähimpänä Venetsiaa sijaitseva San Giorgio Maggioren saari, San Michelen hautausmaasaari, lasinpuhalluksen perinteistään tunnettu Murano, Burano, San Francesco del Deserto, Torcello ja Lido. Pinta-alaltaan suurimmat saaret ja saaristot: *Venetsia (5,17 km²) *Sant’Erasmo (3,26 km²) *Murano (1,17 km²) *Chioggia (0,67 km²) *Giudecca (0,59 km²) *Mazzorbo (0,52 km²) *Torcello (0,44 km²) *Sant'Elena (0,34 km²) *La Certosa (0,24 km²) *Burano (0,21 km²) *Tronchetto (0,18 km²) *Sacca Fisola (0,18 km²) *San Michele (0,16 km²) *Sacca Sessola (0,16 km²) *Santa Cristina (0,13 km²) Muita asuttuja saaria: *Cavallino *Lazzaretto Nuovo *Lazzaretto Vecchio *Lido *Pellestrina *Poveglia *San Clemente *San Francesco del Deserto *San Giorgio in Alga *San Giorgio Maggiore *San Lazzaro degli Armeni *Santa Maria della Grazia *San Pietro di Castello *San Servolo *Santo Spirito *Sottomarina *Vignole == Kuvat == Kuva:Venice and Porto di Lido as seen from the air 02.jpg|Ilmakuvaa laguunista. Venetsia kuvan vasemmassa yläreunassa, Lido keskellä vasemmalla. Kuva:Venice Lagoon Sunset.jpg|Auringonlasku Venetsian laguunilla. Kuva:Venezia Aerial View.jpg|Venetsia ilmakuvassa. == Lähteet == == Aiheesta muualla == Luokka:Venetsia Luokka:Adrianmeri
Stéphane Da Costa

Stéphane Da Costa (s. 11. heinäkuuta 1989 Pariisi, Ranska) on ranskalais- puolalainen jääkiekkoilija, pelipaikaltaan keskushyökkääjä. Hän pelaa KHL- joukkue Avtomobilist Jekaterinburgissa Da Costan vahvuudet ovat pelintekemisessä, kiekollisessa pelissä ja maalinteossa. ==Ura== ===Seuraura=== Da Costa syntyi Pariisissa. Hänen isänsä on ranskalainen ja äiti puolalainen. Da Costa aloitti jääkiekon kolmevuotiaana. Hän muutti Yhdysvaltoihin pelaamaan juniorisarjoihin 17-vuotiaana, vaikka ei osannut englantia. Hän pelasi aluksi NAHL-sarjassa Texas Tornadon riveissä, josta hän siirtyi yhden kauden jälkeen USHL-seura Sioux City Musketeersiin. Da Costa siirtyi tämän jälkeen NCAA-yliopistosarjaan Merrimackin yliopistoon, jossa hän pelasi loistavasti kaudella 2009–2010 ja tuli valituksi useisiin tähdistöihin.Elite Prospects Vaikka Da Costa sai useita tarjouksia NHL:stä, hän päätti palata Merrimackiin. Hän pelasi seurassa erittäin hyvin kauden 2010–2011. Maaliskuussa 2011 Da Costa teki kaksivuotisen tulokassopimuksen varaamattomana pelaajana NHL-seura Ottawa Senatorsin kanssa. Hänestä tuli kuudes NHL:ssä esiintynyt ranskalainen Cristobal Huetin, Philippe Bozonin, Pat Daleyn, Paul MacLeanin ja Andre Peloffyn jälkeen ja kolmas Ranskassa syntynyt ja varttunut NHL-pelaaja (Bozonin ja Huetin jälkeen). Da Costa debytoi NHL:ssä samassa kuussa Toronto Maple Leafsia vastaan. Hän pelasi loppukaudella neljä NHL-ottelua. ===Maajoukkueura=== Da Costa on edustanut Ranskaa MM-kisoissa 2009, 2010, 2011, 2012, 2014, 2017 ja 2018. ==Muuta== Da Costalla on kaksi veljeä, Teddy ja Gabriel, jotka pelaavat myös jääkiekkoa. ==Tilastot== 2006–2007 Texas Tornado NAHL 50 23 17 40 31 – – – – – 2007–2008 Sioux City Musketeers USHL 51 12 25 37 22 4 1 2 3 8 JMMd1 5 5 5 10 8 2008–2009 Sioux City Musketeers USHL 48 31 36 67 23 – – – – – JMMd1 5 4 9 13 4 MM 6 0 2 2 0 2009–2010 Merrimack College Warriors NCAA 34 16 29 46 41 – – – – – MM 5 1 2 3 14 2010–2011 Merrimack College Warriors NCAA 33 14 31 45 42 – – – – – MM 5 0 1 1 6 Ottawa Senators NHL 4 0 0 0 0 – – – – – 2011–2012 Ottawa Senators NHL 22 3 2 5 8 – – – – – MM 7 1 5 6 4 Binghamton Senators AHL 46 13 23 36 12 – – – – – 2012–2013 Ottawa Senators NHL 9 1 1 2 0 – – – – – Binghamton Senators AHL 57 13 25 38 26 3 0 1 1 0 2013–2014 Ottawa Senators NHL 12 3 1 4 2 – – – – – MM 8 6 3 9 6 Binghamton Senators AHL 56 18 40 58 32 4 2 2 4 4 2014–2015 TsSKA Moskova KHL 46 30 32 62 12 11 4 3 7 8 2015–2016 TsSKA Moskova KHL 24 7 7 14 14 18 7 5 12 6 2016–2017 TsSKA Moskova KHL 24 9 11 20 10 10 4 4 8 2 OQ 3 1 1 2 10 2017–2018 Genève-Servette HC NLA 28 8 17 25 6 5 2 2 4 2 MM 5 1 4 5 2 2018–2019 Avtomobilist Jekaterinburg KHL 58 22 26 48 51 8 1 2 3 50 2019–2020 Lokomotiv Jaroslavl KHL 58 14 21 35 14 6 3 2 5 6 2020–2021 Ak Bars Kazan KHL 52 27 30 57 24 10 1 3 4 6 6 kautta yhteensä KHL 262 109 127 236 125 63 20 20 40 78 4 kautta yhteensä NHL 47 7 4 11 10 – – – – – 3 kautta yhteensä AHL 159 44 88 132 70 7 2 3 5 4 ==Lähteet== * ===Viitteet=== Luokka:Ranskalaiset jääkiekkoilijat Luokka:Puolalaiset jääkiekkoilijat Luokka:Vuonna 1989 syntyneet Luokka:Elävät henkilöt
Mahmud Maqomedov

Mahmud Maqomedov (s. 28. elokuuta 1986 Hasavjurt, Dagestan) on azerbaidžanilainen vapaapainija ja Euroopan mestari. 55 kilogramman sarjassa painiva Maqomedov voitti Euroopan mestaruuden Bakusta 2010. Dortmundista 2011 hän voitti EM-pronssia. == Lähteet == * Profiili FILA:n sivustolla * Profiili foldeak.com.in tietokannassa Luokka:Azerbaidžanilaiset vapaapainijat Luokka:Vuonna 1986 syntyneet Luokka:Elävät henkilöt
Mäkipiippo

Mäkipiippo eli mäkinurmipiippo (Luzula divulgata) on vaikeasti tunnistettava piippolaji. Laji muistuttaa paljon ketopiippoa (Luzula campestris), mutta on rönsytön ja siemenen lisäke on usein pidempi suhteessa siemenen pituuteen.Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21: 41–85. Mäkipiippo on myös luokiteltu nurmipiipon (Luzula multiflora) alalajiksi. == Levinneisyys ja elinympäristö == Mäkipiippo on kalkinsuosija. Se kasvaa kuivissa tammimetsissä ja Suomessa ehkä metsäkallioilla. Mäkipiippo esiintyy Keski- ja Itä-Euroopassa ja osassa Pohjoismaita.The Euro+Med PlantBase: Luzula divulgata Viitattu 5.12.2020. Suomessa mäkipiippo on harvinainen ja levinneisyydeltään eteläinen kasvi, jota esiintyy vain Lohjalla ja Raaseporissa.Suomen Lajitietokeskus: Mäkipiippo – Luzula divulgata Viitattu 29.12.2023. Aiemmin sen esiintymistä Suomessa on pidetty tyystin epävarmana. Uhanalaisuusarvioinnissa mäkipiippo on luokiteltu 2010-luvulla kaksi kertaa puutteellisesti tunnetuksi lajiksi (DD). == Lähteet == == Aiheesta muualla == * Kasviatlas 2022: Mäkipiipon (Luzula divulgata) levinneisyys Suomessa. * Finto: Kassu – Kasvien suomenkieliset nimet: Luzula multiflora subsp. divulgata * Global Biodiversity Information Facility (GBIF): Luzula divulgata Luokka:Piipot
Sinilupikka

Sinilupikka eli lupikka (Sesleria uliginosa) on Euroopassa tavattava heinälaji. Se on monivuotinen sekä mätästävä ja kasvaa 20–50 senttimetriä korkeaksi. Sinilupikan lehdet ovat 1,5–2 millimetriä leveät ja päältä sinertävänvalkoiset. Kukinto on lyhyenleveä, tähkämäinen, kiiltävä röyhy.Suuri Pohjolan kasvio 2005 s. 840. Sinilupikka on kalkinsuosija ja kasvaa letoilla, lettoniityillä sekä tuoreilla ja kosteilla kalkkipitoisilla niityillä. Ahvenanmaalla se kasvaa tyyppilajina harvinaisella luontotyypillä siniheinäniityt (lupikkaniityt), jotka ovat hyperemäksisiä, kosteita, kalkkivaikutteisia niittyjä.Ymparisto.fi, lajien ja luontotyyppien esittelyt (vanhentunut linkki) Suomessa sinilupikkaa tavataan yleisenä Ahvenanmaalla ja hyvin harvinaisena Varsinais-Suomessa. Sinilupikka on luokiteltu Suomessa silmälläpidettäväksi lajiksi vuosina 2010 ja 2019. == Lähteet == * === Viitteet === == Aiheesta muualla == * Suomen Lajitietokeskus: Sinilupikka (Sesleria uliginosa) * Pinkka – Lajintuntemuksen oppimisympäristö: Sinilupikka (Sesleria uliginosa) Luokka:Lupikat
Hakarasara

Hakarasara (Carex spicata) on Euroopassa laajalle levinnyt sarojen suvun kasvilaji. == Ulkonäkö == Hakarasara muistuttaa suuresti törrösaraa (Carex muricata). Se kasvaa 20–70 senttimetriä korkeaksi. Se on yhtäläistähkäinen ja kukinnossa on 3–10 osatähkää tiheässä. Pullakot ovat vaaleat ja suuota on pitkä.Suuri Pohjolan kasvio 2005, s. 787. == Levinneisyys == Hakarasara kasvaa kuivilla ja tuoreilla niityillä, pientareilla, kallioilla. Sen levinneisyysaluetta on koko Eurooppa Etelä-Suomen korkeudelle asti.Den virtuella floran: Piggstarr (Carex spicata): Levinneisyys Maan pohjoispuolella. Laji on Suomessa yleinen Ahvenanmaalla ja maan lounaisosassa. == Lähteet == * === Viitteet === == Aiheesta muualla == * Kasviatlas 2020: Hakarasaran (Carex spicata) levinneisyys Suomessa. * Suomen Lajitietokeskus: Hakarasara (Carex spicata) * Pinkka – Lajintuntemuksen oppimisympäristö: Hakarasara (Carex spicata) * United States Department of Agriculture (USDA): Carex spicata Luokka:Sarat